Cioloş: Iohannis s-a poziţionat chiar naşul acestei monstruoase coaliţii. USR nu girează "un nou FSN".
"Klaus Iohannis nu a mai jucat rolul de preşedinte al tuturor românilor, ci s-a poziţionat chiar naşul acestei monstruoase coaliţii", declară preşedintele USR, Dacian Cioloş. Cioloș spune că USR nu poate gira constituirea unui "nou FSN".
"Constatăm că preşedintele Iohannis şi-a abandonat rolul de mediator. Nu a mai jucat rolul de preşedinte al tuturor românilor, ci s-a poziţionat chiar naşul acestei monstruoase coaliţii PSD, PNL, UDMR. USR nu poate gira constituirea unui nou FSN, care va deţine întreaga putere în statul român", spune Dacian Cioloş.El afirmă că USR o să conducă opoziţia "la acest bloc antireformator"."E o coaliţie din care face parte şi PNL, care nu mai are nimic de-a face cu liberalismul. Liderii PNL abandonează orice speranţă de reformă a justiţiei şi legitimează un guvern care are toate premiezele patentate de Iordache şi Nicolicea, când vorbim de justiţie", adaugă Cioloş.Preşedintele Klaus Iohannis a chemat liderii formaţiunilor parlamentare, luni, la consultări pentru formarea noului guvern. Reprezentaţii PNL, PSD, UDMR şi ai minorităţilor naţionale merg împreună.